**I.Svätojurská, akciová spoločnosť, Na pažiti 4E, 900 21 Svätý Jur**

**Správa**

**o stave spoločnosti, jej hospodárení a podnikateľských aktivitách v roku 2015**

**a podnikateľský plán na rok 2016**

**Predkladá: Predstavenstvo I.Svätojurskej, a. s.**

**Jún 2016**

**ÚVOD**

I.Svätojurská, a.s. hospodárila v roku 2015 s účtovnou stratou 26.143,61€ pri výške odpisov HIM 28.231,73€. Spoločnosť ukončila ďalšie desaťročie hospodárenia podľa plánu starostlivosti o lesy ( PSL 2006 - 2015 ). Bolo to ukončenie náročného obdobia pre našu spoločnosť z dôvodu likvidácie následkov prírodnej katastrofy z mája 2010 kedy bolo vážne narušené plánované hospodárenie v lesoch Mesta Svätý Jur z dôvodu spracovania veľkého množstva kalamitného dreva ( jednalo sa celkovo o cca 42.000 m3 drevnej hmoty ) z 10 ročného etátu 81.122 m3. Táto kalamitná drevná hmota bola spracovaná ako priamy dôsledok veternej kalamity o objeme zhruba 2/3 a 1/3 ako jej sekundárne následky až do konca roku 2015. Podľa zákona o lesoch ( zákon č. 326/2005 Z.z. ) sa vyťažené množstvo kalamitnej hmoty odpočíta od úmyselnej ťažby a celkové množstvo určené na ťažbu v zmysle plánu PSL sa nesmie prekročiť, jedine ďalšou kalamitnou, alebo naliehavou ťažbou.

V rokoch 2010 a 2011 sa väčšina tejto kalamitnej drevnej hmoty spracovala a pre ďalšie roky sa ťažbové možnosti postupne znížili až na 3.300 m3 pre rok 2015 t.j.  posledný rok platnosti PSL a opačne sa náklady na zalesňovacie a lesopestovné práce  každoročne zvyšovali z dôvodu zalesnenia a zabezpečenia odlesných plôch po kalamite.

I.Svätojurská, a.s. sa na túto situáciu pripravila a zvládla s použitím vlastných finančných prostriedkov. V roku 2010 a 2011 sme zakúpili stroje a techniku na finalizáciu drevnej suroviny - výroba a rozvoz palivového a kálaného krbového dreva, výruby, mulčovanie, kosenie plôch pod líniovými stavbami, zemné práce a práce s odpadmi.

Tieto činnosti ako aj vytvorenie rezervy na pestovnú činnosť hlavne na zalesňovanie nám pomohli samostatne zvládnuť toto náročné obdobie a udržať spoločnosť efektívne si plniť všetky povinnosti ktoré jej vyplývajú zo záväzkov voči Mestu Svätý Jur, Pozemkového spoločenstva Vajnory ako aj voči štátnej správe a iným inštitúciám.

V roku 2015 sme sa uchádzali o nenávratný finančný príspevok z Programu rozvoja vidieka na rekonštrukciu lesnej cesty Svätý Jur - Fangle, kde sme vypracovali projektovú dokumentáciu a všetky náležitosti potrebné k žiadosti odovzdali na Pôdohospodársku platobnú agentúru.

Vykonali sme prípravné práce na vypracovanie projektovej dokumentácie pre rekonštrukciu Horárne Biely Kríž.

**Lesné hospodárstvo**

Okrem bežných prevádzkových činností bol rok 2015 náročnejší, pretože sme zahájili práce (konanie) v spolupráci s Okresným úradom v Bratislave, odbor opravných prostriedkov, referát pôdohospodárstva pre vyhotovenie nového plánu starostlivosti o lesy pre obdobie rokov 2016 – 2025. Aktívne sme v spolupráci s vyhotoviteľom nového PSL – firmou LH - projekt Piešťany, ktorú vybralo Národné lesnícke centrum vo verejnom obstarávaní, tento plán vypracovávali a pripomienkovali po jednotlivých porastoch (JPRL).

Považovali sme za povinnosť aj keď nám v roku 2015 končila nájomná zmluva s Pozemkovým spoločenstvom Vajnory sa spolu podieľať pri vyhotovovaní PSL aj na

majetku Pozemkového spoločenstva kde bol rok 2015 taktiež posledným rokom platnosti PSL.

V mesiaci december sme už mali prvé návrhy hospodárenia pre roky 2016 – 2025 v jednotlivých subjektoch – lesný celok Mesto Svätý Jur a lesný celok ostatné subjekty – Pozemkové spoločenstvo Vajnory.

Podľa týchto ukazovateľov, hlavne ťažbových možnosti na 10 rokov do roku 2025 budeme smerovať hospodárenie a ekonomickú stabilitu našej spoločnosti, keďže lesné hospodárstvo je primárny predmet podnikania.

V roku 2015 sme pripravili pre Mesto Svätý Jur žiadosť o finančnú náhradu za obmedzenie v bežnom obhospodarovaní lesných pozemkov za deväť rokov po dobu platnosti PSL 2006 – 2015 v sume znaleckého posudku vypracovaného Ing. Gregušom Ivanom v sume 412.008,39 €. Okresný úrad Bratislava, odbor starostlivosti o životné prostredie, oddelenie ochrany prírody posúdil túto žiadosť a tým, že I.Svätojurská, a.s. ako obhospodarovateľ predmetných lesných pozemkov splnila všetky obmedzenia ktoré jej vyplývali z obmedzujúcich požiadaviek zakotvených v PSL 2006 – 2015 dal podnet na vyplatenie náhrady Ministerstvu vnútra SR . Finančná náhrada bola pripísaná na účet Mesta Svätý Jur v roku 2015.

V roku 2015 sme vyťažili v lesoch Mesta Svätý Jur 2.786 m3 kalamitnej drevnej hmoty a na majetku Pozemkového spoločenstva Vajnory 421 m3, z toho 54 m3 kalamitnej drevnej hmoty. V lesnom celku Mesta Svätý Jur sme prekročili celkový objem dreva predpísaný na ťažbu na dobu platnosti PSL 2006 – 2015 o 2.910 m3 kalamitnej drevnej hmoty, to znamená, že sme vyťažili 84.032 m3, z toho 47.813 m3 kalamitnej drevnej hmoty od začiatku platnosti PSL. Na majetku Pozemkového spoločenstva Vajnory sme vyťažili od začiatku platnosti PSL 4.949 m3 drevnej hmoty, z toho kalamitnej 2.305 m3.

K 31.12.2015 boli nasledovné stavy zásob na sklade:

 - surové drevo v lese : 2,19 m3

 - sklad vlastných výrobkov : 34,60 m3

Zo stavu zásob je vidieť, že na vyrobenú produkciu našich výrobkov a drevnej hmoty máme stabilný odbyt. Platby za náš tovar sú pravidelné a v dobe splatnosti. Pokles tržieb za predaj surového dreva bol spôsobený nižšou a hlavne kalamitnou ťažbou.

Hlavnú časť produkcie surovej drevnej hmoty sme predávali naším dlhoročným stabilným odberateľom:

Di Mihálik,s.r.o, Modrapex,s.r.o., Ducomp,s.r.o., Mondex,s.r.o., Hirjak - Hardwood, s.r.o., Q-buk, s.r.o.

**Palivové drevo**

Záujem o kúpu palivového dreva sa v roku 2015 znížil z dôvodu kratšieho vykurovacieho obdobia a silnejúcou konkurenciou na trhu s palivovým drevom . Z plánovanej tržby 30.000 € sme predali palivo v celkovej sume 26.141,84 €.

**Kálané krbové drevo**

Kálané krbové drevo sme predávali v prevažnej väčšine firme JOP, s.r.o., ale aj iným drobným odberateľom v celkovej sume 115.651,14 € čo je o 14.348,86 € menej oproti plánu. Prejavilo sa to z dôvodu nižšej produkcie kvalitného vlákninového dreva v drevinách buk a hrab čo predstavuje naše najväčšie objednávky krbového dreva zo strany odberateľov. O dreviny jaseň, javor, dub je menší záujem na trhu a keďže z kalamitnej ťažby nám napadlo menšie množstvo drevnej hmoty tak sme nevedeli naplniť požadované objednávky v záujmových drevinách. Napriek tomu množstvo ktoré sme zodbytovali nám prinieslo zaujímavú finalizáciu suroviny – vlákninového dreva v podobe konečného výrobku.

**Lesopestovné práce**

Pokračovali sme zalesňovaním holín po kalamite ako aj dopĺňaním z dôvodu neúspešného zalesňovania a vylepšovaním druhového zloženia. Za rok 2015 sme celkovo umelo zalesnili 2,42 ha holín a 3,60 ha opakovaného zalesňovania po neúspešnom prvom zalesňovaní. Na tento účel sme nakúpili 35.300 kusov sadeníc.

Celkovo sme na túto činnosť vynaložili 16.684,28 € z rezervy na to vytvorenej v rokoch 2010 – 2011. V ostatných pestovných prácach sme vykonali na majetku Mesta Svätý Jur a Pozemkového spoločenstva Vajnory tieto práce :

- prerezávky, prečistky 29,29 ha

- vyžínanie 2,10 ha

**Služby**

Orez stromov, výrub krov, kosenie, mulčovanie, preprava, čistenie plôch pod líniovými stavbami. Za tieto práce sme plánovali utŕžiť 58.000,00 €.

Utŕžili sme 50.033,07 €. Zníženie bolo spôsobené nižším záujmom o palivové drevo a teda aj o jeho dopravu a nakladanie. Aj napriek tomu nám tieto tržby výrazne pomohli zlepšiť ekonomickú situáciu z dôvodu zníženia ťažbových možností.

**Zimná údržba**

S plánovaných tržieb 35.000,00 € za rok 2015 I. Svätojurská, a.s. utŕžila 23.278,95 €. Pokles bol zapríčinený slabšou zimou. Tento jav je už dlhodobý a v budúcnosti musíme počítať so zníženými tržbami v tejto podnikateľskej činnosti.

V roku 2015 sme mali zazmluvnené na zimnú údržbu nasledovne subjekty :

Mesto Svätý Jur, Letové a prevádzkové služby SR, š.p., Logistické centrum Svätý Jur, s.r.o., Jurský obytný park, s.r.o., TOP3Line, s.r.o., p. Kečler Janez, p. Sedlák Emil, Ing. Lančarič Pavol, p. Chudý Radoslav, p. Hasselová Gabriela, Ing. Polák Juraj.

**Správa Svätojurskej knižnice**

Svätojurská knižnica je verejnou knižnicou, prevádzkou spoločnosti I.Svätojurská a.s.. Svojou činnosťou v roku 2015 plnila poslanie vyplývajúce zo zákona č. 126/2015 Z. z. o knižniciach a zriaďovacej listiny. Zabezpečovala slobodný prístup k informáciám, uspokojovala kultúrne, informačné a vzdelávacie potreby svojich používateľov, podporovala ich celoživotné vzdelávanie a duchovný rozvoj.

Vzdelávacími a kultúrno-výchovnými podujatiami reagovala na aktuálne kultúrnospoločenské výročia a udalosti, zapojila sa do viacerých celoslovenských projektov, úspešne pokračovala spolupráca s ostatnými verejnými knižnicami na území Bratislavského kraja.

Celkovo zorganizovala 32 výchovno-vzdelávacích podujatí, na ktorých sa zúčastnilo 675 návštevníkov (besedy so spisovateľmi, odborné prednášky, hodiny informačnej výchovy, súťaže, ...).

Doplňovanie knižničného fondu

Svätojurská knižnica doplňovala a spracovávala knižničný fond priebežne. Prírastok knižničného fondu predstavoval 36 knižných jednotiek (k. j.), z toho 302 k. j. kúpou a 59 k. j. darom. Celkový stav knižničného fondu k 31.12.2015 predstavoval 10 395 k. j. Knižničný fond je kompletne spracovaný v elektronickej podobe.

Svätojurská knižnica v roku 2015 zaregistrovala 172 čitateľov, z toho 163 dospelých a 9 detí do 15 rokov.

Výpožičky

Čitatelia realizovali 3 277 výpožičiek. Od roku 2013 knižnica poskytuje žiakom prvého ročníka ZŠ registráciu na 1 rok zadarmo. Táto registrácia podporuje vzťah detí ku knihám, čitateľské návyky a návštevnosť knižnice, prispieva k rozvoju ich základnej čitateľskej a informačnej gramotnosti.

Hospodárenie knižnice

Knižnica dostala v roku 2015 od I. Svätojurskej, a.s. na nákup kníh 800,00 € a počas Dňa otvorených dverí sa vyzbieralo 170,00 €, výnosy z vlastnej činnosti predstavovali 673,00 €. Finančné dotácie Ministerstva kultúry SR sme získali vo výške 1 000 €.

Vedenie knižnice poskytlo v roku 2015 v spolupráci s Úradom práce výkon práce dlhodobo nezamestnaným na dobu pol roka.

|  |  |  |  |  |
| --- | --- | --- | --- | --- |
|  | **Prehľad plnenia rozpočtu za rok 2015** |  |  |  |
|  |  |  |  |  |  |  |  |
| **Náklady** | **Plán** | **Skutočnosť** |  |  |  |  |  |
| Tlačivá a kancelárske potreby | 1 500,00 € | 1 040,95 € |  | **Výnosy** | **Plán** | **Skutočnosť** |  |
| Noviny | 0,00 € | 2 414,00 € |  | Tržby za drevo | 142 000,00 € | 135 684,15 € |  |
| PHM | 16 800,00 € | 14 623,82 € |  | Predaj paliva | 30 000,00 € | 26 141,84 € |  |
| Opravy vo vlastnej réžii – ND | 12 000,00 € | 13 856,83 € |   | Samovýroba | 3 000,00 € | 2 687,50 € |  |
| Posypový materiál | 8 000,00 € | 9 371,53 € |  | Stojky | 3 000,00 € | 155,01 € |  |
| Knižnica-knihy,ostat.potreby | 800,00 € | 1 927,82 € |  | Predaj kálan.dreva | 130 000,00 € | 115 651,14 € |  |
| Palety | 11 000,00 € | 5 573,50 € |  | Nájom priestorov | 6 500,00 € | 6 388,51 € |  |
| Pracovné náradie | 800,00 € | 851,73 € |  | Zimná údržba | 35 000,00 € | 23 278,95 € |  |
| Materiál na lesné práce | 800,00 € | 638,80 € |  | Služby | 50 000,00 € | 43 774,94 € |  |
| Energie: elektrina, voda, plyn | 2 500,00 € | 2 850,09 € |  | Doprava Mercedes | 8 000,00 € | 6 258,13 € |  |
| Tovar pre Mesto | 0,00 € | 730,12 € |  | Príjem z knižnice | 550,00 € | 249,59 € |  |
| Opravy áut,strojov,ostatné | 5 000,00 € | 6 228,73 € |  | Dotácie | 8 000,00 € | 13 000,00 € |  |
| Reprefond | 500,00 € | 943,15 € |  | Sklad -zmena stavu | 0,00 € | -662,24 € |  |
| Právne služby | 4 500,00 € | 5 377,40 € |  | Tovar pre Mesto | 0,00 € | 737,41 € |  |
| Koncesionárske poplatky | 200,00 € | 222,96 € |  | Ostatné prev.výnosy | 5 000,00 € | 833,22 € |  |
| Učtovníctvo externé | 5 000,00 € | 5 193,80 € |  | **SPOLU** | **421 050,00 €** | **374 178,15 €** |  |
| Ochrana bezpečnosť práce | 400,00 € | 600,00 € |  |  |  |  |  |
| vydávanie novín | 0,00 € | 970,00 € |  |  |  |  |  |
| Knižnič.program,kopírovanie... | 150,00 € | 157,08 € |  |  |  |  |  |
| Telekomunikačné služby | 1 800,00 € | 1 621,18 € |  |  |  |  |  |
| Nájom – mesto | 18 600,00 € | 18 263,58 € |  |  |  |  |  |
| Nájom – hala | 2 400,00 € | 1 217,00 € |  |   |  |  |  |
| Urbár | 5 300,00 € | 5 228,04 € |  |  |  |  |  |
| Ťažba a odvoz dreva | 65 000,00 € | 61 978,20 € |  |  |  |  |  |
| OLH | 10 000,00 € | 10 116,00 € |  |   | **plán** | **skutočnosť** |  |
| Kalánie, služby na výrobky | 14 000,00 € | 11 206,25 € |  | **Výnosy** | **421 050,00 €** | **374 178,15 €** |  |
| ostatné služby | 2 500,00 € | 3 788,25 € |  | **Náklady** | **419 100,00 €** | **400 321,76 €** |  |
| Mzdy a odvody | 172 000,00 € | 171 203,15 € |  | **Rozdiel** | **1 950,00 €** | **-26 143,61 €** |  |
| Sociálny fond | 700,00 € | 709,84 € |  |  |  |  |  |
| ochranné pomôcky | 650,00 € | 1 202,36 € |  |  |  |  |  |
| Stravné lístky | 5 000,00 € | 4 930,25 € |  |  |  |  |  |
| Nápoje | 100,00 € | 161,25 € |  |  |  |  |  |
| Školenia + lekárske posudky | 500,00 € | 554,50 € |  |  |  |  |  |
| Náhrada PN,odstupné, ostatné... | 2 000,00 € | 891,42 € |  |  |  |  |  |
| Daň z motorových vozidiel | 1 500,00 € | 1 143,69 € |  |  |  |  |  |
| Daň z nehnuteľností | 550,00 € | 553,30 € |  |  |  |  |  |
| Ostatné dane - kolky, odpad,...  | 650,00 € | 675,00 € |  |  |  |  |  |
| Pov.poistenie.mot.vozidiel  | 1 100,00 € | 879,85 € |  |  |  |  |  |
| Poistné–budova,stroje,podnikanie | 700,00 € | 667,58 € |  |  |  |  |  |
| Členské | 300,00 € | 314,00 € |  |  |  |  |  |
| Odpisy HIM | 39 000,00 € | 28 231,73 € |  |  |  |  |  |
| Bankové poplatky | 150,00 € | 137,58 € |  |  |  |  |  |
| Ostatné náklady | 50,00 € | 115,45 € |  |  |  |  |  |
| Splatná daň z príjmu |   | 960,00 € |  |  |  |  |  |
| Odmeny predstavenstvo | 4 600,00 € | 0,00 € |  |  |  |  |  |
| **SPOLU** | **419 100,00 €** | **400 321,76 €** |  |  |  |  |  |

**KOMENTÁR:**

**Výnosy**

Tržby celkovo: 374.178,15 €

Plán bol stanovený na: 421.050,00 €

**Náklady**

Celkovo: 400.321,76 €

Plán bol stanovený: 419.100,00 €

Ako bolo už spomínané v úvode správy o hospodárení zníženie výnosov oproti plánu vzniklo z dôvodu viacerých faktorov. Najviac však k tomuto stavu prispelo rapídne zníženie ťažbových možností pre rok 2015 oproti minulým rokom z čoho sa odvíjali všetky sekundárne následky. Samozrejme, že pri znížení výnosov vzniká aj zníženie nákladovej položky oproti plánu.

Napriek tejto situácií sa I.Svätojurskej, a.s. podarilo preklenúť a ukončiť ťažké obdobie bez nutnosti použiť preklenovací úver, alebo pristúpiť k zníženiu stavu zamestnancov.

**Výsledky podnikania**

**S Ú V A H A  (v €)**

|  |  |  |
| --- | --- | --- |
|  | K 31.12.2014 | K 31.12.2015 |
| **Aktíva** | 398 211 | 348 778 |
| **Neobežný majetok** | 318 322 | 290 090 |
| Dlhodobý nehmotný majetok | 0 | 0 |
| Dlhodobý hmotný majetok | 318 322 | 290 090 |
| Dlhodobý finančný majetok | 0 | 0 |
| **Obežný majetok** | 78 503 | 57 275 |
| Zásoby | 5 087 | 4 968 |
| Krátkodobé pohľadávky | 21 892 | 26 659 |
| Finančné účty | 51 524 | 25 648 |
| **Časové rozlíšenie aktív** | 1 386 | 1 413 |
| **Pasíva** | 398 211 | 348 778 |
| **Vlastné imanie** | 336 393 | 304 356 |
| Základné imanie | 290 126  | 290 126 |
| Ostatné kapitálové fondy | 0 | 0 |
| Zákonné rezervné fondy | 26 316 | 0 |
| HV minulých rokov | 18 026 | 40 374 |
| HV bežného obdobia | 1 925 | -26 144 |
| **Záväzky** | 61 587 | 44 191 |
| Rezervy | 23 892 | 8 391 |
| Dlhodobé záväzky | 2 335 | 1 266 |
| Krátkodobé záväzky | 35 360 | 34 534 |
| Úvery | 0 | 0 |
| **Časové rozlíšenie pasív** | 231 | 231 |
| **Výkaz ziskov a strát (v €)** |  |  |
| **Výnosy z hosp. činnosti spolu** | **417 132** | **374 177** |
| Tržby z predaja tovaru | 6 229 | 737 |
| Tržby z predaja vlastných výrobkov | 317 630 | 280 320 |
| Tržby z predaja služieb | 79 271 | 79 950 |
| Zmena stavu zásob | -1 464 | -662 |
| Tržby z predaja dlhodobého majetku a materiálu | 333 | 422 |
| Ostatné výnosy z hospodárskej činnosti | 15 133 | 13 410 |
| **Náklady na hosp. činnosť spolu** | **414 099** | **399 224** |
| Náklady na predaný tovar | 6 118 | 730 |
| Spotreba materiálu a energie | 49 082 | 53 153 |
| Služby | 134 175 | 133 111 |
| Osobné náklady | 180 593 | 179 653 |
| Dane a poplatky | 2 642 | 2 372 |
| Odpisy | 39 327 | 28 232 |
| Ostatné náklady na hosp. činnosť | 2 162 | 1 973 |
| **Výsledok hospod. z hosp. činnosti** | **3 033** | -25 047 |
| Finančné výnosy | 0 | 1 |
| Finančné náklady | 148 | 138 |
| **Výsledok hospod. z finančnej činnosti**  | **-148** | **-137** |
| **HV účtovné obdobie pred zdanením** | 2 885 | -25 184 |
| Daň z príjmu | 960 | 960 |
| **HV za účtovné obdobie po zdanení** | **1 925** | **-26 144** |

**Podnikateľský plán na rok 2016**

**Lesné hospodárstvo**

Začiatkomroku 2016 bude našou úlohou zazmluvniť lesné pozemky v majetku Pozemkové spoločenstvo Vajnory (nájomná zmluva skončila 31.12.2015) a taktiež lesné pozemky Urbár Rača (doteraz ich obhospodarovali Štátne lesy) na dobu 10 rokov počas trvania PSL 2016 - 2025. Záujem o prenajatie týchto lesných pozemkov je veľký, preto výber nájomcu bude predchádzať množstvom jednaní a spoločných stretnutí.

V roku 2016 budeme pre Mesto Svätý Jur žiadať náhradu za obmedzenie v bežnom obhospodarovaní za posledný rok PSL 2015 v sume 45.618,71 € a v spolupráci so znalcom z oboru lesníctvo Ing. Gregušom Ivanom budeme riešiť ďalšie obmedzenia zakotvené v PSL 2006 - 2015, ktoré I.Svätojurská, a.s. musela v zmysle zákona č. 543/2002 Z. z. o ochrane prírody a krajiny strpieť a tým obmedziť obhospodarovanie lesných pozemkov v majetku Mesta Svätý Jur.

Budeme pokračovať vo vyhotovení projektovej dokumentácie pre rekonštrukciu Horárne Biely Kríž a v mesiaci jún 2016 by sme chceli získať právoplatné stavebné povolenie a začať s obstarávaním stavebnej firmy na realizáciu týchto prác.

Hospodárenie v lesoch Mesta Svätý Jur bude sťažené provizóriom na prvý rok platnosti PSL 2016 - 2025 z dôvodu finalizovania prác na jeho vyhotovovaní.

K 31.12.2015 máme predbežné ukazovatele plánu, ktoré však ešte nie sú právoplatné z dôvodu predpokladaného ukončenia konania v mesiaci júl 2016.

Pre tento stav je veľmi náročné určiť plán hospodárenia. Prispieva k tomu aj situácia ohľadne prenajímania lesných pozemkov v majetku Pozemkového spoločenstva Vajnory a Urbáru Rača. Napriek tomu plánujeme v roku 2016 vyťažiť celkovo 6.200 m3 drevnej hmoty.

V zalesňovacích prácach budeme pokračovať zalesňovaním - dopĺňaním plôch na ktorých sme v minulosti už zalesňovali, ale toto zalesňovanie bolo neúspešné.

K 1.1.2016 evidujeme 4,60 ha takýchto plôch. V rozpočte sme vyčlenili 10.000,00 € na túto činnosť, čo predstavuje nákup a zasadenie 33.000 kusov sadeníc.

Ostatné pestovné práce budú zamerané na čistenie plôch od nežiaducich drevín a vyžínanie buriny a malín. Takýmto spôsobom ošetríme v roku 2016 celkovo 6 ha. Prerezávky vykonáme na ploche 15 ha.

**Kálané drevo, palivové drevo**

Plánujeme vo výrobe kálaného palivového dreva pokračovať aj v období nového plnenia PSL. Našou snahou bude odbytovať podobné množstvo ako v roku 2015. Na tieto účely sme prijali po dlhšom výbere nového zamestnanca.

**Zemné práce, práce pri orezávaní stromov a výrube krov, doprava a služby**

Za tieto práce plánujeme utŕžiť 55.000,00 €. So spoločnosťou SEPS budeme rokovať o uzavretí zmluvy na čistenie plôch pol líniovou stavbou (elektrovod) v objeme 30.000,00 € pre budúci rok.

Začíname s prevádzkovaním dočasného odberného miesta vytvoreného v spolupráci s Mestom Svätý Jur pre občanov s trvalým bydliskom vo Svätom Jure na odber drobného stavebného odpadu, bioodpadu, dreveného odpadu, plasty, papier a veľkoobjemového odpadu. V priebehu roku však počítame s kolaudáciou riadneho

Zberného dvora, ktorý bude spĺňať všetky požiadavky na túto činnosť a tým budeme môcť odoberať od občanov aj nebezpečný odpad, elektroodpad a pod.

Sme schopní poskytovať služby pri orezávaní stromov, výrube krov a zemných prácach počas celého roka podľa záujmu občanov, Mesta Svätý Jur ako aj vinohradníkov, kde vyhotovujeme individuálne cenové ponuky na každú zákazku bezodplatne.

V rámci služieb poskytujeme rozvoz nami vyrobeného palivového a kálaného dreva ako aj samovýroby.

**Zimná údržba**

V tejto podnikateľskej činnosti sa nám znižujú tržby z dôvodu globálneho otepľovania následkom ktorého prevládajú miernejšie zimy. Na túto činnosť sme naplánovali 20.000,00 € tržby pre rok 2016. Pohotovosť máme zazmluvnenú z roku 2015 do marca až apríla 2016 so subjektmi, ktorým túto službu dlhodobo poskytujeme a plánujeme pokračovať aj pre zimné obdobie 2016 – 2017.

**Plán Svätojurskej knižnice**

Prvotnou a stálou úlohou knižnice bude zvýšiť záujem širokej verejnosti a čitateľov o čítanie kníh v klasickom formáte. Dosiahneme to pravidelnou ponukou aktuálnej beletrie pre dospelých, teenagerov a deti v rámci finančných možností a neustále obnovovať knižničný fond.

Predpokladaná suma na nákup kníh predstavuje 2 000,00 €. Najväčšiu časť výdavkov pokryje grant z dotácií BSK o ktorý sme žiadali. Ostatné náklady pokryje I.Svätojurská, a.s. a výnosy z vlastnej činnosti.

V roku 2016 plánuje knižnica naďalej spolupracovať s deťmi Materských škôl a žiakmi Základnej školy. Predpokladaný počet prednášok pre deti MŠ je 30, vzhľadom na ich tematický plán, ktoré budú zahŕňať aj stretnutia s významnými osobnosťami.

Pre žiakov ZŠ sú pripravené akcie a besedy na podporu čítania a besied s mladými autormi ktorí sa podieľajú na súčasnej literatúre.

V rámci kultúrno-spoločenských akcií pre verejnosť by sme chceli dosiahnuť väčší počet účastníkov. Počas roka budeme organizovať besedy so spisovateľmi ako aj so známymi osobnosťami sveta kníh. Všetko závisí od autorských honorárov ktoré žiadajú spisovatelia. Sponzorské dary na besedy a občerstvenie, poskytujú vinári a gastronomické zariadenia mesta Svätý Jur.

V roku 2016 chceme spustiť kampaň na podporu čítania Jednu knihu ročne – knižnici. Jej cieľom bude osloviť návštevníkov a čitateľov knižnice, ktorí dosiahli vek 18 rokov, aby darovali knižnici jednu knihu vydanú v aktuálnom roku.

Na konci roka ako poďakovanie používateľom knižnice odmeniť troch najlepších čitateľov knižnice v kategóriách predškolák, do 15 rokov a dospelý čitateľ, balíkom kníh.

|  |  |  |
| --- | --- | --- |
|  | **Plán rozpočtu na rok 2016** |  |
|  |  |  |  |  |
| **Náklady** | **Plán** |  |  |  |
| Tlačivá a kancelárske potreby | 1 500,00 € |  | **Výnosy** | **Plán** |
| PHM | 15 000,00 € |  | Tržby za drevo | 210 000,00 € |
| Opravy vo vlastnej réžii – ND | 15 000,00 € |  | Predaj paliva | 25 000,00 € |
| Posypový materiál | 7 500,00 € |   | Samovýroba | 3 000,00 € |
| Knižnica-knihy,ostatné potreby | 2 000,00 € |  | Stojky | 1 000,00 € |
| Palety | 4 000,00 € |  | Predaj kálaného dreva | 81 000,00 € |
| Pracovné náradie | 2 000,00 € |  | Nájom priestorov | 15 500,00 € |
| Materiál na lesné práce | 1 000,00 € |  | Zimná údržba | 20 000,00 € |
| Energie: elektrina, voda, plyn | 3 000,00 € |  | Služby | 55 000,00 € |
| Opravy áut,strojov,ostatné | 10 000,00 € |  | Príjem z knižnice | 500,00 € |
| Reprefond | 1 000,00 € |  | Dotácie | 1 000,00 € |
| Právne služby | 5 000,00 € |  | Sklad -zmena stavu | 0,00 € |
| Koncesionárske poplatky | 250,00 € |  | Ostatné prev.výnosy | 3 000,00 € |
| Učtovníctvo externé | 5 000,00 € |  | **SPOLU** | **415 000,00 €** |
| Ochrana bezpečnosť práce | 1 000,00 € |  |  |  |
| vydávanie novín | 4 000,00 € |  |  |  |
| Knižnič.program,kopírovanie... | 200,00 € |  |  |  |
| Telekomunikačné služby | 1 800,00 € |  |  |  |
| Nájom – mesto | 18 500,00 € |  |  |  |
| Nájom – Urbár Rača | 14 000,00 € |  |   |  |
| Nájom - Urbár Vajnory | 7 500,00 € |  |  |  |
| Ťažba a odvoz dreva | 10 000,00 € |  |  |  |
| OLH | 10 000,00 € |  |   |  |
| Kalánie, služby na výrobky | 14 000,00 € |  | **Výnosy** | **415 000,00 €** |
| ostatné služby | 4 000,00 € |  | **Náklady** | **399 500,00 €** |
| Mzdy a odvody | 190 000,00 € |  | **Rozdiel** | **15 500,00 €** |
| Sociálny fond | 1 000,00 € |  |  |  |
| ochranné pomôcky | 1 500,00 € |  |  |  |
| Stravné lístky | 5 000,00 € |  |  |  |
| Nápoje | 200,00 € |  |  |  |
| Školenia + lekárske posudky | 1 000,00 € |  |  |  |
| Náhrada PN,odstupné, ostatné... | 1 000,00 € |  |  |  |
| Daň z motorových vozidiel | 1 500,00 € |  |  |  |
| Daň z nehnuteľností | 550,00 € |  |  |  |
| Ostatné dane - kolky, odpad,...  | 1 000,00 € |  |  |  |
| Pov.poistenie.mot.vozidiel  | 1 000,00 € |  |  |  |
| Poistné–budova,stroje,podnikanie | 700,00 € |  |  |  |
| Členské | 400,00 € |  |  |  |
| Odpisy HIM | 17 000,00 € |  |  |  |
| Bankové poplatky | 150,00 € |  |  |  |
| Ostatné náklady | 150,00 € |  |  |  |
| Splatná daň z príjmu | 1 000,00 € |  |  |  |
| Odmeny predstavenstvo | 4 600,00 € |  |  |  |
| Zalesňovanie | 10 000,00 € |  |  |  |
| Nákup a oprava kontajnerov | 4 500,00 € |  |  |  |
| **SPOLU** | **399 500,00 €** |  |  |  |
|  |  |  |  |  |

**Záverečné slovo predstavenstva**

Vážené valné zhromaždenie

I. Svätojurská, a.s. v roku 2015 pokračovala v plánovaných činnostiach.

Úlohy ktoré boli naplánované, boli  splnené čiastočne, z dôvodu obmedzených ťažbových možností pre rok 2015 čo vidieť v porovnaní, v tabuľke prehľadu plnenia rozpočtu.

Kvalitnými službami a výrobkami boli čiastočne vykryté znížené príjmy z predaja dreva.

Zalesňovacie a lesopestovné práce pokračujú podľa harmonogramu, na ktoré bola vytvorená rezerva .

V roku 2015 bola rezerva v zmysle zákona a harmonogramu rozpustená.

Predstavenstvo konštatuje, že činnosť I.Svätojurskej, a.s. je na dobrej profesionálnej úrovni, spoločnosť ekonomicky hospodári a výsledky hospodárenia sú uspokojivé v danej situácií.

Na základe predloženej správy doporučujeme valnému zhromaždeniu odsúhlasiť výsledky hospodárenia v roku 2015 a podnikateľský plán pre rok 2016.

Vo Svätom Jure, dňa 14.júna 2016.

 Predstavenstvo I.Svätojurskej, a.s.

 ....................................................................

 Grančič Marián, predseda predstavenstva